
Република Србија

МИНИСТАРСТВО ПРИВРЕДЕ

расписује 

ЈАВНИ ПОЗИВ
за доделу бесповратних средстава у оквиру

ПРОГРАМА 
„ЖЕНЕ КОЈЕ ПОКРЕЋУ СРБИЈУ” – ПРОГРАМ ФИНАНСИЈСКЕ ПОДРШКЕ РАЗВОЈУ ЖЕНСКОГ ПРЕДУЗЕТНИШТВА У ПРЕРАЂИВАЧКОЈ ДЕЛАТНОСТИ У 2026. ГОДИНИ
Програм „Жене које покрећу Србију” – програм финансијске подршке развоју женског предузетништва у прерађивачкој делатности у 2026. години (у даљем тексту: Програм) спроводи Министарство привреде (у даљем тексту: Министарство) у сарадњи са Фондом за развој Републике Србије (у даљем тексту: Фонд). 

Укупно расположива бесповратна средства за спровођење овог програма су 100.000.000,00 динара. Преостали износ инвестиционог улагања привредних друштава, предузетника и задруга финансираће се из сопствених средстава корисника или из кредита Фонда. 

Право да се пријаве на Јавни позив за доделу бесповратних средстава и право да поднесу захтев за кредит код Фонда, имају предузетнице, микро и мала привредна друштва и задруге који су регистровани у Агенцији за привредне регистре (у даљем тексту: АПР), а чији је оснивач, законски заступник и остали заступник жена. У привредном друштву које има више оснивача, минимални удео, који мора бити у власништву једне или више жена, је 50%.

Привредни субјекти који задовоље услове Програма могу остварити право на финансијску подршку у виду бесповратних средстава у износу до 50% вредности улагања, а највише 1.500.000,00 РСД. Преостали износ улагања финансираће се из сопствених средстава корисника или из кредита Фонда са роком отплате до 5 година, у оквиру кога је грејс период до једне године,  и каматном стопом од  2,5% на годишњем нивоу, уз остала средства обезбеђења и уз примену валутне клаузуле.

Износ укупно одобрених средстава (бесповратна + кредитна) по захтеву не може бити мањи од 400.000,00 динара, нити већи од 3.000.000,00 динара

Улагања која се могу финансирати у оквиру овог Програма обухватају:
· куповину машина/опреме/алата, нове рачунарске опреме, софтверске лиценце, као и машинa и опремe за унапређење енергетске ефикасности и еколошких аспеката сопствене производње, доставних возила (укључујући и мопеде на електрични погон), која су у функцији обављања делатности и служе за превоз опреме за рад, сопствених производа, репроматеријала и сировина и других транспортних средстава укључених у процес производње (нових или половних, не старијих од пет година);
· текуће одржавање и/или адаптацију пословног и/или производног простора до износа од 1.500.000,00 динара;
· оперативне трошкове, који могу да учествују највише до 30% у структури укупног улагања, за којe се потражују средства Програма.
	Оснивачи привредних субјеката, који конкуришу за средства по Програму, могу да се обрате акредитованим регионалним развојним агенцијама како би прошли бесплатну обуку за започињање пословања и како би им се пружила саветодавна и техничка помоћ у вези са конкурисањем по Програму, коју пружају наведене агенције. 

Прецизно и тачно попуњен Обједињен захтев за кредит и захтев за бесповратна средства /Захтев за бесповратна средства, у случају да корисник уместо кредитних средстава користи сопствена средства, са пратећом документацијом, у складу са Програмом, може се предати: преко Портала Фонда за развој РС који се налази на сајту Фонда.

[bookmark: _GoBack]Јавни позив је отворен до утрошка расположивих средстава, а најкасније до 04.09.2026. године.

Конкурсна документација и комплетна информација о свим битним елементима и правилима за учешће у овом јавном позиву могу се преузети са интернет странe Министарства: https://www.privreda.gov.rs/ и Фонда: https://fondzarazvoj.co.rs/.

